
Октобар, 2018.
ОПШТИ ПОДАЦИ:
· Број инспектора: послове надзора из надлежности саобраћајне инспекције обавља један инспектор;
· Саобраћајна инспекција (послови): обавља надзор над применом прописа у оквиру послова поверених законом, као и надзор над применом општинских одлука донетих на основу закона и других прописа у области друмског саобраћаја и путева:
· надзор над обављањем јавног превоза путника, терета у друмском саобраћају (такси превоз путника; линијски-градски и приградски превоз, посебан линијски превоз, ванлинијски и превоз путника за сопствене потребе; јавни превоз терета и превоз терета за сопствене потребе; контрола важећих и оверених редова вожње и друге документације у вези са обављањем делатности јавног превоза путника; контрола изграђености и опремљености аутобуских стајалишта)
· контрола јавног пута у експлоатацији са аспекта безбедности саобраћаја на путу,
· контрола постављања вертикалне и хоризонталне саобраћајне сигнализације,
· контрола радова на изградњи, реконструкцији и одржавању општинских путева и улица, његових делова и путних објеката,
· контрола стања општинских путева и улица, њихових делова и путних објеката,
· контрола заузећа јавних саобраћајних површина,
· контрола услова одвијања саобраћаја на општинским путевима и улицама,
· вођење управног поступка,
· подношење захтева за покретање прекршајног поступка и пријава због привредног преступа,
· припремање извештаја и информација везаних за инспекцијски надзор,
· друге послове у складу са законом, одлукама и другим прописима донетим на основу закона,
· стручни и административни послови за потребе Савета за безбедност саобраћаја на путевима,
· координација послова Савета са Агенцијом за безбедност саобраћаја и осталим саветима и комисијама суседних градова и општина.

ПРОПИСИ

ЗАКОНИ:
· Закон о путевима („Сл. гласник РС“, бр. 41/2018).
· Закон о превозу у друмском саобраћају („Сл. гласник РС“, бр. 46/95, 66/2001, 61/2005, 91/2005, 62/2006, 31/2011 и 68/2015-др. закони).
· Закон о превозу путника у друмском саобраћају („Сл. гласник РС“, бр. 68/2015 и 41/2018).
· Закон о превозу терета у друмском саобраћају („Сл. гласник РС“, бр. 68/2015 и 41/2018).
· Закон о безбедности саобраћаја на путевима („Сл. гласник РС“, бр. 41/2009, 53/2010, 101/2011, 32/2013-одлука УС, 55/2014, 96/2015-др. закон, 9/2016-одлука УС, 24/2018, 41/2018 и 41/2018-др. закон).
· Закон о инспекцијском надзору („Сл. гласник РС“, бр. 36/2015 и 44/2018-др. закон).
· Закон о општем управном поступку („Сл. гласник РС“, бр. 18/2016).
· Закон о прекршајима („Сл. гласник РС“, бр. 65/2013, 13/2016 и 98/2016-одлука УС).


ОПШТИНСКЕ ОДЛУКЕ:
· Одлука о општинским и некатегорисаним путевима и улицама у насељеним местима општине Бачки Петровац („Сл. лист општине Бачки Петровац“, бр. 4/2007 и 18/2016)
· Одлука о такси превозу путника на територији општине Бачки Петровац („Сл. лист општине Бачки Петровац“, бр. 3/2017 и 4/2018)
· Одлука о уређењу јавних површина општине („Сл. лист општине Бачки Петровац“, бр. 9/2015, 18/2016, 1/2017 и 3/2017)
· Одлука о јавним паркиралиштима на територији општине Бачки Петровац („Сл. лист општине Бачки Петровац“, бр. 2/2015, 18/2016 и 1/2017)


КОНТРОЛА ПРЕВОЗА ПУТНИКА И ТЕРЕТА

Превоз терета се може вршити као обављање јавног превоза терета и превоз терета за сопствене потребе. На основу праћења и анализе стања у овој области инспекцијског надзора, саобраћајна инспекција процењује да је ризик средњи у области јавног превоза терета и у области превоза терета за сопствене потребе. Сходно процењеном ризику редовне инспекцијске контроле у овој области ће се вршити једном недељно током целе године, по пријавама и по службеној дужности.
Посебна пажња контроли превоза терета ће се посветити у периоду септембар-новембар када је интензивнији превоз (превоз кромпира и пољопривредни радови...) и када ће се поред редовних контрола по потреби вршити и ванредне контроле. Редовне контроле ће се вршити у радно време током целе године, док ће ванредне контроле у назначеним критичним периодима бити вршене по потреби и ван редовног радног времена у поподневним односно вечерњим часовима и викендом.
Предмет ових контрола ће бити субјекти који су регистровани за обављање јавног превоза терета који буду затечени у обављању јавног превоза на територији општине Бачки Петровац и субјекти који су регистровани за превоз терета за сопствене потребе.
Инспекцијски надзор ће се спроводити на свим јавним путевима (посебно на државном путу кроз Бачки Петровац и на општинским путевима) на територији општине Бачки Петровац.
У циљу превентивног деловања јавност ће се путем локалних медија обавештавати о плану активности инспекције као и о потребним одобрењима које субјекти морају имати.

Јавни превоз путника се може обављати као јавни линијски градски и приградски превоз, ванлинијски превоз, посебан линијски превоз, превоз за сопствене потребе и такси превоз.
На основу праћења и анализе стања у јавном линијском и ванлинијском превозу путника саобраћајна инспекција процењује да је ризик низак.
Сходно процењеном ризику редовне и ванредне контроле линијског и ванлинијског превоза путника на територији општине Бачки Петровац ће се обављати континуирано у току целе године.
Надзирани субјекат у овим контролама пре свега у линијском превозу и линијском превозу за сопствене потребе биће „Дунавпревоз“ доо из Бачке Паланке који на територији општине Бачки Петровац врши превоз путника.
Редовне контроле ће се обављати у току радног времена док ће се по потреби ванредне контроле  вршити и ван редовног радног времена и викендом. Контроле ће се вршити на свим путевима и улицама на територији општине Бачки Петровац.
Такси превоз путника представља посебан вид јавног ванлинијског превоза коме се посвећује посебна пажња.
На основу праћења и анализе стања у овој области инспекцијског надзора саобраћајна инспекција процењује да је ризик висок пре свега из разлога што саобраћајна инспекција није постојала дуги низ година.
Сходно процењеном ризику редовне и ванредне контроле превоза путника на територији општине Бачки Петровац ће се обављати континуирано у току целе године.
Редовне контроле такси превоза путника ће се обављати у току радног времена док ће се ванредне контроле вршити по потреби викендом и ван редовног радног времена.
Контроле такси превоза обухватају проверу регистрације такси радње, проверу поседовања одобрења за обављање такси превоза на територији општине Бачки Петровац, потврде о прегледу возила, проверу такси дозвола-решења, полисе осигурања путника, проверу исправности и баждарењу таксиметара, начина наплате услуга и укључења таксиметра.
Посебан акценат у контролама, у циљу сузбијања сиве економије, ће се ставити на поседовање важећих решења о регистрацији предузећа и радњи, као и сузбијању нелегалног вида превоза посебно комби превоза који транзитира кроз подручје општине Бачки Петровац нарочито на релацијама Сомбор-Нови Сад и обратно.
Такође, ће се у контролама вршити провера обављања такси превоза на територији општине Бачки Петровац такси превозника који имају регистровану радњу на територији других општина а који транзитирају нашом општином.
У циљу превентивног деловања јавност ће се путем локалних медија обавештавати о плану активности инспекције као и о потребним одобрењима које субјекти морају имати. 
У оквиру контрола у друмском саобраћају, односно надзора над обављањем  јавног превоза путника и превоза терета у друмском саобраћају, акције ће се спроводити искључиво уз асистенцију и заједнички рад са припадницима Полицијске станице Бачки Петровац. По потреби ће се спроводити и заједничке акције односно рад са Покрајинском инспекцијом за друмски саобраћај са којом је успостављена одлична сарадња, као и са осталим инспекцијама суседних општина.

КОНТРОЛА ПУТЕВА, ПУТНЕ ОПРЕМЕ И ПУТНИХ ОБЈЕКАТА

У надлежности саобраћајне инспекције је и надзор над спровођењем Закона о јавним путевима и Одлуке о општинским и некатегорисаним путевима и улицама у насељеним местима општине Бачки Петровац .
У пословима контроле инспектор ће предузимати следеће мере :
- забрањивати или обустављати извршење радова на јавним путевима који се изводе противно прописима,
- наређивати отклањање недостатака на путевима који угрожавају безбедност саобраћаја,
- наређивати обустављање радова који се изводе у непосредној близини путева, а који могу довести у питање безбедност саобраћаја,
- наређивати рушење објеката, односно уклањање инсталација изграђених, односно постављених у заштитном појасу пута,
- наређивати рушење или уклањање објеката, материјала, ограда, дрвећа и растиња изграђених, остављених или подигнутих противно Закону о јавним путевима и Одлуком о општинским и некатегорисаним путевима и улицама у насељеним местима општине Бачки Петровац,
- наређивати и предузимати мере за обезбеђење пута и по потреби предложити органу надлежном за техничко регулисање саобраћаја забрану саобраћаја или саобраћаја за одређене врсте возила, на општинском путу, његовом делу или путном објекту
- предузимати и друге мере и радње за које су овлашћени прописима.

Контроле ће се вршити по службеној дужности и по пријавама странака. Посебна пажња у раду се посвећује пријавама месних заједница и грађана који као странке учествују у поступку и пружају потребну подршку.

Посматрајући контроле са временског аспекта инспектор ће у појединим временским периодима посебну пажњу посветити појединим врстама контроле и то:
-Контрола стања дрвећа, живица, траве и растиња и других засада поред путева које ће се вршити у периоду април – август тј. у периоду пуне вегетације.
-Контрола зимског одржавања путева и улица ће се вршити у периоду од 15. новембра до 15. марта.
-Контрола стања коловоза пута (оштећења коловоза) ће се вршити континуирано у току целе године, а посебна пажња ће се посветити у периоду мај – септембар због извођења радова на санацији оштећења коловоза.
-Контрола постављања рекламних табли, паноа и сл. на јавном путу , односно поред тог пута вршиће се у периоду април-јул и у периоду септембар-октобар.
Све остале врсте контрола из области заштите путева ће се вршити континуирано у складу са потребама посла.
На основу праћења и анализе стања у овој области инспекцијског надзора саобраћајна инспекција процењује да је ризик средњи (висок). Ово се пре свега односи на сегмент вертикалне саобраћајне сигнализације, сигнализације и опреме у зони школа, као и  одржавања косине насипа и усека у смислу одржавања траве и растиња, живице и дрвећа и постављања рекламних табли, паноа и сл., док се за друге сегменте може рећи да је процењени ризик низак.
У циљу превентивног деловања инспекција ће сарађивати са представницима месних заједница како би месне заједнице у пролеће спровеле акције уређења и на време обавестиле своје суграђане о потреби сечења растиња како би се избегле казнене одредбе.

ПОСЛОВИ САВЕТА ЗА БЕЗБЕДНОСТ САОБРАЋАЈА

У оквиру ове области саобраћајна инспекција учествује у раду Савета пре свега у стручним и административним пословима као и координацијом ових послова са Агенцијом за безбедност саобраћаја и сарадњом Савета и Комисија суседних градова и општина.
У оквиру рада Савета, саобраћајна инспекција ће узети активно учешће према потребама током целе године и то у областима:
· унапређењу саобраћајне инфраструктуре на територији општине,
· унапређењу саобраћајног васпитања и образовања,
· превентивно-промотивних активности из области безбедности саобраћаја 
· научно-истраживачким радом из области безбедности саобраћаја

У делу унапређења саобраћајног васпитања и образовања акценат ће бити стављен на едукацију деце у основном и предшколском узрасту као и за ученике гимназије на територији општине.

СТРУЧНО УСАВРШАВАЊЕ

Према Закону о инспекцијском надзору, инспекције имају право и обавезу да у току године похађају обуке и друге облике стручног усавршавања, те ће у складу са тим и саобраћајна инспекција у току године по потреби присуствовати семинарима, обукама и радним састанцима саобраћајних инспекција.  


ПРОЦЕНА РИЗИКА

Процена ризика у плану за 2019. годину саобраћајне инспекције вршена је на основу инспекцијског надзора у наведеним областима односно на основу анализе стања у досадашњем кратком вршењу инспекцијског надзора (1 година и 10 месеци) као и на основу информација и података добијених од других инспекција, других овлашћених органа и организација као и физичких лица, а што је представљено и обрађено у контролним листама за поједине области.
Подаци добијени на основу попуњених контролних листи као саставних делова записника у току вршења инспекцијског надзора указују да у свакој појединачној  активности везано за путеве и друмски саобраћај постоји распон ризика, од незнатног до критичног. Из тог разлога је поступак процене ризика  представљен матрицом ризика која узима у обзир вероватноћу настанка догађаја који угрожава законом заштићена добра, права и правне интересе, и тежину последице већ насталог штетног догађаја. Тежина штетних последица се процењује полазећи од природе штетних последица и њиховог обима. Процењени ризик представља производ вероватноће настанка штетног догађаја и тежине његове последице, што представља основ за поступање инспекције у односу на конкретан случај, па у случају незнатног ризика инспекција није дужна да води поступак, док у случају високог или критичног ризика инспекција покреће ванредан инспекцијски надзор без обавезе прибављања налога за инспекцијски надзор.

Незнатан ризик	Вероватноћа настанка догађаја који угрожава законом заштићена добра, права и правне интересе: 1-најмања, 5 највећа

Тежина последице већ насталог штетног догађаја: 1-најмања, 5 највећа



Низак ризик

Средњи ризик

Висок ризик

Критичан ризик


Табеларни приказ активности саобраћајне инспекције по месецима:


	АКТИВНОСТИ
	МЕСЕЦ

	
	I
	II
	III
	IV
	V
	VI
	VII
	VIII
	IX
	X
	XI
	XII

	Редовне конроле јавног превоза терета
	
	
	
	x
	x
	x
	x
	x
	x
	x
	x
	x

	Ванредне контроле јавног превоза терета
	
	
	
	
	
	x
	x
	
	x
	x
	x
	

	Редовне конроле јавног превоза путника
	
	
	
	x
	x
	x
	x
	x
	x
	x
	x
	

	Ванредне контроле јавног превоза путника
	
	
	
	
	x
	x
	
	
	x
	x
	
	

	Редовне контроле такси превоза
	
	
	x
	x
	x
	x
	x
	x
	x
	x
	x
	x

	Ванредне контроле такси превоза
	
	
	x
	x
	x
	x
	x
	x
	x
	x
	x
	x

	Контроле јавног превоза путника и терета по пријавама странака
	
	
	x
	x
	x
	x
	x
	x
	x
	x
	x
	x

	Редовне контроле путева, путне опреме и путних објеката
	
	
	x
	x
	x
	x
	x
	x
	x
	x
	x
	x

	Контроле путева, путне опреме и путних објеката по пријавама странака
	x
	x
	x
	x
	x
	x
	x
	x
	x
	x
	x
	x

	Контрола постављања рекламних табли, паноа и сл. на јавном путу, односно поред тог пута
	
	
	
	x
	x
	x
	x
	x
	x
	x
	
	

	Контрола стања дрвећа, траве, растиња, живица и других засада поред путева
	
	
	
	x
	x
	x
	x
	x
	x
	x
	
	

	Контрола зимског одржавања путева и улица
	x
	x
	x
	
	
	
	
	
	
	
	x
	x

	Контрола стања коловоза пута
(оштећења коловоза)
	x
	x
	x
	x
	x
	x
	x
	x
	x
	x
	x
	x

	Послови и активности везане за рад Савета за безбедност саобраћаја
	
	x
	x
	x
	x
	x
	x
	x
	x
	x
	x
	x





Саобраћајни инспектор
Небојша Стојисављевић, дипл. инж. саобр.

